open-index/open-wikipedia-markdown huggingface dataset:
Անկախության օր (Պակիստան)

**Պակիստանի Անկախության օր** (), Պակիստանի ազգային տոն։ Նշվում է յուրաքանչյուր տարի՝ 1947 թվականից ի վեր։

## Պատմություն
Տոնը նշվում է օգոստոսի 14-ին. այդ օրը Պակիստանը դարձավ անկախ պետություն։ Անկախության տոնը նշվում է ողջ երկրում՝ պետական դրոշի բարձրացման արարողությամբ, հարգանքի տուրք է մատուցվում ազգային հերոսներին, հրավառություն է կատարվում Իսլամաբադում։ Հիմնական տոնակատարությունները անցկացվում են մայրաքաղաքում, որտեղ նախագահն ու վարչապետը Պառլամենտի շենքի վրա բարձրացնում են ազգային դրոշը և ելույթ են ունենում շնորհավորական ուղերձներով (դրանք ուղիղ հեռարձակվում են)։ Իրենց ելույթներում առաջնորդները ներկայացնում են կառավարության ձեռքբերումները, ապագա նպատակները։

## Տոնակատարություն
Օգոստոսի 14-ին Պակիստանի բոլոր գավառների կենտրոններում անցկացվում են մասսայական-մշակութային միջոցառումներ։ Երկրի բոլոր քաղաքներում նազիմների կողմից իրականացվում են դրոշի բարձրացման արարողություններ։ Տարբեր մասնավոր կազմակերպություններում դրոշը բարձրացնում են տվյալ կազմակերպությունների ղեկավարները։ Միաժամանակ, Մուհամմեդ Ալի Ջիննայի դամբարանի մոտ տեղի է ունենում պատվո պահակների փոփոխություն։

Անկախության օրը չի նշվել 2010 թ. օգոստոսի 14-ին, քանի որ այդ ժամանակ երկիրը պայքարում էր հեղեղումների դեմ։ Պաշտոնական և ռազմական բոլոր միջոցառումները, որոնք ավանդաբար անցկացվում էին այդ օրը, չեղյալ հայտարարվեցին։

## Արտաքին հղումներ
* Aug 14 official functions scrapped due to devastating floods  

Կատեգորիա:Պակիստանի տոներ
Կատեգորիա:Օգոստոսի տոներ
Չեխիայի ազգային գրադարան

thumb|Գրադարանի ինտերերը
**Չեխիայի Հանրապետության Ազգային գրադարան**, Չեխիայի կենտրոնական գրադարան։ Ենթարկվում է Չեխիայի Մշակույթի նախարարությանը։ Գլխավոր մասնաշենքը գտնվում է պատմական Կլեմենտիումի շենքում՝ Պրահայում, որտեղ պահպանվում է նրա ամբողջ հավաքածուի կեսը։ Հավաքածուի մյուս մասը պահվում է Գոստիվարժ շրջանում։ Ազգային գրադարանը հանդիսանում է Չեխիայի ամենամեծ գրադարանը։ Նրա ֆոնդերում հաշվարկվում է շուրջ 7 միլիոն օրինակ:, այդ թվում 4200 ինկունաբուլա։ Գրանցված ընթերցողների թիվը հասնում է 60000-ի։ Բացի չեխական տեքստերից, այստեղ պահվում են նաև գրքեր Թուրքիայից, Իրանից, Հնդկաստանից։ Գրադարանում պահվում են նաև Պրահայի Կարլով համալսարանի գրքերը։
Գրադարանը միջազգային ճանաչում ստացավ 2005 թվականին՝ ՅՈՒՆԵՍԿՕ-ի Աշխարհի հիշողություն ծրագրով հին տեքստերի թվային թարգմանությունների համար ստանալով Jikji Prize առաջին կարգի մրցանակ։ Նախագիծը, որը սկսվել էր 1992 թվականին առաջին 13 տարում իրականացրեց 1700 փաստաթղթի թվայնացում։

## Ծանոթագրություններ

Կատեգորիա:Չեխիայի գրադարաններ
Շամպայն (այլ կիրառումներ)

**Շամպայն**, կարող է վերաբերել՝
* Շամպայն - խաղողի փրփրուն գինի
* Շամպայն - համայնք Ֆրանսիայում, Պուատու Շարանտա մարզի Ծովափնյա Շարանտի գավառում
* Շամպայն - պատմական նահանգ Ֆրանսիայում
* Շամպայն (պատմվածք), Անտոն Չեխովի պատմվածքներից։
Շայեն շրջան (այլ կիրառումներ)

**Շայեն շրջան**, կարող է վերաբերել՝
* Շայեն շրջան - ԱՄՆ Կանզաս նահանգի 105 վարչական միավորներից մեկը
* Շայեն շրջան - ԱՄՆ Կոլորադո նահանգի 64 վարչական միավորներից մեկը
* Շայեն շրջան - ԱՄՆ Նեբրասկա նահանգի 93 վարչական միավորներից մեկը
Շանթ (այլ կիրառումներ)

**Շանթ**, կարող է վերաբերել՝
* Շանթ - գրական, հասարակական ամսաթերթ
* Շանթ - գրական գեղարվեստական կիսամսյա, ապա՝ շաբաթական հանդես
* Շանթ - հայկական հեռուստաընկերություն
* Շանթ - կայծակ
* Շանթ - արական անձանուն
* Շանթ - (1869-1951), հայ գրող, անվանի դրամատուրգ, մանկավարժ, պետական և հասարակական գործիչ։
Էլչին Սաֆարլի

**Էլչին Սաֆարլի** (, ), ժամանակակից գրող, լրագրող։ Նա իր գրքերում պատմում է արևելյան ավանդույթների, մշակույթի, կյանքի ու սիրո մասին։ Տասը վեպերի հեղինակ է։

## Կենսագրություն
12 տարեկանում դեռևս աշակերտական նստարանից կեղծանունով փոքր պատմություններ է տպագրել երիտասարդական ամսագրերում։ 16 տարեկանում աշխատել է տպագիր ԶԼՄ-ում և ընդունվել համալսարանի լրագրության ֆակուլտետ։ Վերջին մի քանի տարիների ընթացքում զբաղվել է հեռուստատեսային լրագրությամբ։ Համագործակցում է թուրքական հեռուստաալիքների հետ։

Սաֆարլին փորձառու լրագրող է, ստացել է մի շարք երիտասարդական գրական մրցանակներ։

Երկար տարիներ ապրել է Ստամբուլում, ինչն արտացոլվել է նրա ստեղծագործություններում։ Նրա առաջին վեպերի գործողությունները տեղի են ունենում Թուրքիայում։ Այդ վեպերը ռուսական գրքի շուկայի առաջին հորիզոնականներում էին։ «Բոսֆորի քաղցր աղը» գրքի լույս տեսնելուց անմիջապես հետո նա մեծ փառք ձեռք բերեց։

2001 թվականին Սաֆարլիի մասին նկարահանվել է կարճամետրաժ ֆիլմ` «Մենակ բոլորի հետ» (ռեժիսոր` Սերգեյ Սարախանով) վերնագրով.

## Ստեղծագործություններ
* 2008 - «Բոսֆորի քաղցր աղը», Մոսկվա, «АСТ», ISBN 978-5-17-048497-3, 978-5-271-18912-8
* 2008 - «Այնտեղ` անվերադարձ», Մոսկվա, «АСТ».
* 2009 - «Ես կվերադառնամ», Մոսկվա, «АСТ».
* 2010 - «Ինձ խոստացել էին քեզ», Մոսկվա, «АСТ».
* 2010 - «Չկան հիշողություններ առանց քեզ», Մոսկվա, «АСТ». ISBN 978-5-17-062397-6, 978-5-271-25423-9
* 2010 - «Հազար և երկու գիշեր», Մոսկվա, «АСТ» ISBN 978-5-17-064990-7, 978-5-271-26790-1, 978-5-226-02064-3
* 2012 - «Բոսֆորի լեգենդները», Մոսկվա, «АСТ».
* 2012 - «Եթե դու իմանայիր», Մոսկվա, «АСТ». ISBN 978-5-17-079939-8, 978-5-17-079940-4
* 2013 - «Երջանկության բաղադրատոմսեր», Մոսկվա, «АСТ».
* 2015 - «Ես ցանկանում եմ տուն գնալ»
* 2016 - «Պատմիր ինձ ծովի մասին», Մոսկվա, «АСТ». ISBN 978-5-17-099184-6

## Արվեստի արձագանքներ և քննադատություններ
Եկատերինա Ալեևան իր «Եզրագծային քարտեզներ մեծահասակների համար» ժողովածուում գրել է.

«Բոսֆորի քաղցր աղը» վեպը գովեստի է արժանացել գրականության ասպարեզում Նոբելյան մրցանակակիր Օրհան Փամուկի կողմից։ Թուրք հայտնի գրողը, որի հետ Սաֆարլին ծանոթացել է Ադրբեջանի Գրողների միության 11-րդ համագումարում, գրքին տվեց իր առաջին արձագանքը. «Երբ ես զրուցում եմ այս տաղանդավոր երիտասարդի հետ, ես համոզվում եմ, որ համաշխարհային գրականությունն ունի ապագա»։

Սաֆարլիի բավականին լուրջ կիրքը խոհարարության նկատմամբ ոչ միայն իր ազդեցությունն ունի նրա ստեղծագործությունների վրա, այլև *Леди@Mail.ru.* կայքում վարում է իր հեղինակային խոհարարական բաժինը։

## Ծանոթագրություններ

## Արտաքին հղումներ
* Էլչին Սաֆարլիի կայքը 
* Эльчин Сафарли: «Թուրքական թեմաները իմ գրքերում հիմա ինձ զայրացնում են…» Հարցազրույց «Բաքվի գործիչ» թերթին։
* Կենսագրություն

Կատեգորիա:20-րդ դարի տղամարդ գրողներ
Կատեգորիա:Ադրբեջանցի գրողներ
Կատեգորիա:Ադրբեջանցի լրագրողներ
Ալբերտ Գյորինգ

**Ալբերտ Գյունտեր Գյորինգ** (, ), գերմանացի գործարար, ինժեներ, Երկրորդ համաշխարհային պատերազմի ժամանակ ակտիվորեն օգնել է հրեաների և այլախոհ գերմանացիների։

Հերման Գյորինգի կրտսեր եղբայրն է։

## Հակաֆաշիստական գործունեություն
Ալբերտի հայրը՝ Էրնստ Հենրիխ Գյորինգը, գերմանացի իրավաբան և դիվանագետ էր, Բիսմարկի ընկերը։

1938 թվականի մարտին՝ Ավստրիայի բռնազավթումից հետո, Ալբերտը փրկում է իր նախկին հրեա պետ Օսկար Պիլցերին, որին ձերբակալել էին ֆաշիստները, նաև օգնում է նրան ու ընտանիքին հեռանալ Գերմանիայից։

Պատերազմի ժամանակ Ալբերտը դառնում է «Շկոդա» կոնցեռնի արտաքին առևտրի կառավարիչ։ Նա ընկերության աշխատակիցների հետ ձևավորել է ընդհատակյա խմբակ, որը ֆաշիստների դեմ դիվերսիոն գործողություններ իրականացնելու համար էր։ 1942 թվականին Ալբերտը օգնում է «Շկոդայի» տնօրենին իր ընտանիքի հետ՝ փախչել Ռումինիա և ազատվել գեստապոյի չարչարանքներից։ 1942 թվականին Ալբերտն ամուսնանում է չեխուհի Միլանդա Կլազարովայի հետ։ Ըստ ֆաշիստական գաղափարախոսության՝ դա հանցագործություն էր արիական ցեղի դեմ։ Ալբերտի խնդրանքով Հերման Գյորինգն ազատ է արձակել ավստրիացի կոմպոզիտոր Ֆրանց Լեգարին, որը ձերբակալվել էր հրեաների հետ կապ ուենալու համար։ Ալբերտը փրկել է նաև Ավստրիայի էրցհերցոգ Յոզեֆ Ֆերդինանդ IV-ին և ավստրիացի կանցլեր Կուրտ ֆոն Շուշնիգին։ Առկա են վկայություններ այլ մարդկանց մասին, որոնց օգնել է Ալբերտը, դրանց թիվը շուրջ 34 է։ 1944-ին Ալբերտին ձերբակալել են գեստապոյում։ Հերմանը ապահովել է եղբոր ազատությունը և նրան խորհուրդ տվել հեռու մնալ քաղաքականությունից, քանի որ հաջորդ անգամ այլևս չէր կարող օգնել նրան։

Պատերազմից հետո նա ձերբակալվել է, սակայն Լեգարի զարմիկի վկայության համաձայն նրան 1947 թվականին ազատ են արձակել։

## Ծանոթագրություններ

## Գրականություն
* 
* 
* 
* 
* 

## Արտաքին հղումներ
* 
* 
* 

Կատեգորիա:Առաջին համաշխարհային պատերազմի գերմանացի զինվորականներ
Կատեգորիա:Գերմանացի գործարարներ
Կատեգորիա:Գերմանացի ճարտարագետներ
Կատեգորիա:Երկրորդ համաշխարհային պատերազմին մասնակցած գերմանացիներ
Կատեգորիա:Հակաֆաշիստներ
Կատեգորիա:Հոլոքոստի ժամանակ հրեաներին փրկածներ
Կատեգորիա:Մյունխենի համալսարանի շրջանավարտներ
Կատեգորիա:Քաղցկեղից մահացածներ
Պետեր Բենցե

**Բենցե Պետեր** (, ), հունգարացի դաշնակահար, երգահան, սաունդ-դիզայներ։ 2012 թվականի հունվարին ընդգրկվել է Գինեսի ռեկորդների գրքում որպես մեկ ստեղնի կրկնվող արագությամբ սեղմում կատարող (765 նոտա մեկ րոպեում)։

Դաշնամուր է սկսել նվագել բավականին վաղ տարիքից, իր առաջին ստեղծագործությունը գրելն ավարտել է յոթ տարեկան հասակում։ 2004 թվականին թողարկել է իր առաջին ձայնասկավառակը, որը կրում է *Green Music* անունը։ Նույն թվականին երրորդ տեղն զբաղեցրել Դյորդ Ֆերենցիի անվան դաշնակահարների միջազգային մրցույթում։

2008 թվականին թողարկել է իր երկրորդ ձայնասկավառակը, որը կրում է *Nightfall* անվանումը։ 2010 թվականին ընդունվել է Մասաչուսեթս նահանգում գտնվող Բերքլիի երաժշտական քոլեջ «Ֆիլմերի համար երգեր» և «Էլեկտրոնային արտադրություն և դիզայն» մասնագիտացումներով։

## Ծանոթագրություններ

## Արտաքին հղումներ
* bencepeter.com Բենցե Պետերի պաշտոնական կայք 
* Բենցե Պետերը Ֆեյսբուքում
* 

Կատեգորիա:Հունգարացի դաշնակահարներ
Կատեգորիա:Հունգարացի երգահաններ
Կատեգորիա:Հունգարացի կոմպոզիտորներ
Կատեգորիա:Երաժշտական պրոդյուսերներ
Կատեգորիա:Հունգարացի երաժիշտներ
Կատեգորիա:Գինեսի գրքի ռեկորդակիրներ
Շաշկի (այլ կիրառումներ)

**Շաշկի**, կարող է վերաբերել՝
* Շաշկի - խաղ բազմավանդակ տախտակի վրա երկու խաղացողի միջև
* Շաշկի - գյուղ Ռուսաստանի Սմոլենսկի մարզի Խիսլավիչսկի շրջանի կազմում
Բաղջըլար

**Բաղջըլար** (), շրջան Ստամբուլի մարզում։ Համարվում է Ստամբուլ քաղաքի մի մասը։ Գտնվում է Ստամբուլի եվրոպական հատվածում։

## Պատմություն
Օսմանյան ժամանակաշրջանում այս վայրերում եղել են հունաբնակ գյուղեր։ Հույն-թուրքական բնակչության տեղափոխումից հետո 1920-ական թվականներին այս շրջանները բնակեցվեցին թուրքերով։ Արևելյան և հարավ- արևելյան Անատոլիայից այս գաղթածների հոսքը սկսվեց 1970-ական թվակկաների սկզբին, ինչն էլ նպաստեղ մեծ քանակությամբ անօրինական կառույցների ստեղծմանը։ Դա նպաստեց նաև հանցավորության աստիճանի բարձրացմանը։

1992 թվականին Բաղջըլարը դարձել է առանձին շրջան՝ անջատվելով Բաքըրքյոյից։ Դրանից հետո սկսվել է ոչ լեգալ կառույցների շինարարություն, որը արդյունքում նպաստեց շրջանի արագ տեմպերով զարգացմանը։ 2001 թվականին բացվել է Բաղջըլարի օլիմպիական սպորտհամալիրը, որի բացման արարողությանը մասնակցել է Ժան-Կլոդ Վան Դամը։

Ներկայումս Բաղջըլարը համարվում է Ստամբուլի մարզի ամենախիտ բնակեցված շրջանը։

## Արտաքին հղումներ
* Շրջանի պաշտոնական կայք էջը
* Մունիցիպալիտետի պաշտոնական կայք էջը 

Կատեգորիա:Ստամբուլի մարզի բնակավայրեր
Կատեգորիա:Թուրքիայի քաղաքներ
Շաուրս (այլ կիրառումներ)

**Շաուրս**, կարող է վերաբերել՝
* Շաուրս - Ֆրանսիայի կանտոն է, գտնվում է Շամպան-Արդեն շրջանում
* Շաուրս - ֆրանսիական փափուկ պանիր՝ պատրաստված կովի կաթից
Շապկի (այլ կիրառումներ)

**Շապկի**, կարող է վերաբերել՝
* Շապկի - գյուղ Ուկրաինայի Պոլտավայի մարզի Կոբելյակի շրջանում
* Շապկի - գյուղ Ռուսաստանի Սմոլենսկի մարզի Ռուդնյանսկի շրջանի կազմում
Մեհմեդ փաշա Սոկոլովիչի կամուրջ

**Մեհմեդ փաշա Սոկոլովիչի կամուրջ** կամ **Վիշեգրադի կամուրջ** (), պատմական կամուրջ Դրինա գետի վրա՝ Բոսնիա և Հերցեգովինայի արևելքում։

Կամրջի շինարարական աշխատանքներն ավարտվել են 1577 թվականին՝ օսմանյան ճարտարապետ Միմար Սինանի նախագծմամբ։ Կամուրջը կառուցվել է մեծ վեզիր Մեհմեդ փաշա Սոկոլովիչի հրամանով։ 2007 թվականի ՅՈւՆԵՍԿՕ-ի 31-րդ նստաշրջանում այն ներառվել է Բոսնիա Հերցեգովինայում Համաշխարհային ժառանգության օբեկտների ցանկում։

## Նկարագրություն
Մեհմեդ փաշա Սոկոլովիչի կամուրջը համարվում է թուրքական մոնումենտալ ճարտարապետության և ինժեներայի գլուխգործոցներից մեկը։ 179,5 մետր երկարությամբ այս կամուրջը համարվում է նշանավոր ճարտարապետ Միմար Սինանի գլխավոր ստեղծագործություններից մեկը։

2007 թվականին այն ներառվել է ՅՈւՆԵՍԿՕ-ի Համաշխարհային ժառանգության օբյեկտների ցանկանում։ ՅՈւՆԵՍԿՕ-ի ամփոփումը՝

## Պատմություն
Վիշեգրադի կամուրջը ստեղծվել է իշխանաց իշխան Մեհմեդ փաշա Սոկոլովիչի հրամանով։ Այն կառույցվել է առևտրի և տարածաշրջանի բարգավաճման նպատակներով։

Շինարարական ընդհանուր աշխատանքները տեղի են ունեցել 1571-ից 1577 թվականներին։ Այն բազմիցս հիմնանորոգվել է։ Կարևոր նորոգումներ են կատարվել 1664, 1875, 1911, 1940 և 1950-52 թվականներին։ Առաջին համաշխարհային պատերազմի տարիներին ոչնչացվել են կամրջի 11 կամարներից 3-ը։ Եվս 5-ը վնասվել են Երկրորդ համաշխարհային պատերազմի ժամանակ։

Բոլոր կամարները հետագայում վերանորոգվել են։ Բոսնիա և Հերցեգովինայի 1992-1995 թվականների պատերազմի ժամանակ հարյուրավոր բոսնիացիներ սպանվել են կամրջի վրա՝ սերբ զինյալների կողմից։

Թուրքական Միջազգային համագործակցության և զարգացման գործակալությունը տրամադրել է 3,5 մլն եվրո կամրջի վերանորոգման աշխատանքների համար։

## Տես նաև
* Մոստարի կամուրջ

## Ծանոթագրություններ

## Արտաքին հղումներ
* Մեհմեդ փաշա Սոկոլովի կամրջի մասին Վիշեգրադի պաշտոնական զբոսաշրջային կազմակերպությունում 
* Վիշեգրադի Մեհմեդ փաշա Սոկոլովիչի կամրջի մասին ՅՈւՆԵՍԿՕ-ի ցանկում

Կատեգորիա:Բոսնիա և Հերցեգովինայի կամուրջներ
Կատեգորիա:Միմար Սինանի նախագծած կառույցներ
Կատեգորիա:Համաշխարհային ժառանգություն Բոսնիա և Հերցեգովինայում
Շանտել (այլ կիրառումներ)

**Շանտել**, կարող է վերաբերել՝
* Շանտել - կանտոն Ֆրանսիայում
* Շանտել - համայնք Ֆրանսիայում, որը գտնվում է Օվերն մարզի Ալյեի գավառում
Հայկական մաֆիա

**Հայկական մաֆիա**, հայերից բաղկացած հանցավոր խմբավորում Ռուսաստանում, Հայաստանում, ԱՊՀ և Եվրոպական որոշ երկրներում, և ԱՄՆ-ում։

## Պատմություն
Հայկական մաֆիան Մոսկվայում ստեղծվել է 1980-ական թվականներին։ Ադրբեջանական և վրացական մաֆիաների հետ այն համարվում է Մոսկվայի ամենահին հանցավոր խմբավորումներից։

Եթե 1991 թվականին հայկական մաֆիան Մոսկվայում կատարել է 52 հանցագործություն, ապա 1992 թվականին՝ արդեն 102, իսկ մեկ տարի հետո՝ 182։ 1992 թվականին Մոսկվայի հայկական մաֆիան ուներ 17 խմբավորում՝ ավելի քան 150 անդամով։

## Հայկական ուժ
*Հիմնական հոդված․ *'Հայկական ուժ**'

Ամենահայտնի և մեծ ազդեցություն ունեցող հայկական հանցավոր խմբավորումներից է «Հայկական ուժը» (Armenian Power), որի գործունեության հիմնական գոտին ԱՄՆ-ն է։ 2010 թվականին բացահայտվեց, որ խմբավորումը 150 մլն դոլարի ապօրինի դեղամիջոցների վաճառք է իրականացրել։

## Հայկական մաֆիան Եվրոպայում
Հայկական մաֆիան Գերմանիայում համագործակցում է աշխարհի ամենահզոր հանցավոր կազմակերպություններից մեկը համարվող իտալական «Նդրանգետայի» հետ։ Գերմանիայի դաշնային քրեական ոստիկանության իրականացրած հետաքննության արդյունքում պարզվել է, որ հայկական մաֆիան տիրապետում է էական ֆինանսական միջոցների և սպառնում օրենքի գերակայությանը։

## Ծանոթագրություններ

## Արտաքին հղումներ
* Հայաստանում օրենքով գողերի հավաքը լուծելու է գողական կլանների միջև վերջնական հարցերը
* Армяне расстреляли греков в "Бристоле"
* Profile: Armenian Power leader Mher Darbinyan 
* Taking Down Armenian Power, California's Modern Mafia 

Կատեգորիա:Կազմակերպված հանցագործություն ըստ էթնիկ խմբի
Կատեգորիա:Կաշառակերությունը Հայաստանում
Կատեգորիա:Հանցագործությունը ԽՍՀՄ-ում
Կատեգորիա:Հանցագործությունը Հայաստանում
Կատեգորիա:Հանցագործությունը Ռուսաստանում
Inkscape

**Inkscape** (ինքսքեյփ), ազատ կոդով վեկտորային գրաֆիկական խմբագրիչ, ընդհանուր նշանակության նկարչական և տեխնիկական աշխատանքների համար։ Շնորհիվ ազատ SVG ֆորմատի հետ աշխատելու հնարավորությանը, որի մշակումներն արվում են համացանցի համաշխարհային կոնսորցիումի (W3C) չափորոշիչներով, ծրագիրը մեծ հնարավորություններ է տալիս։ Քանի որ SVG-ն հիմնված է նշագծման XML լեզվի վրա, նրա համար հնարավոր է ստեղծել ընդլյանումներ, ինչից օգտվում են Inkscape֊ի հեղինակները։ Ծրագիրը թողարկված է GNU General Public License արտոնագրի պայմաններով։

## Պատմություն
Inkscape-ի պատմությունը սկզիբ է առնում 2003 թ․, երբ մի խումբ ծրագրավորողները և ծրագրավորման հմտություններ ունեցող դիզայներները, չբավարարվելով Sodipodi վեկտորային գրաֆիկայի խմբագրիչի զարգացմամբ, որոշեցին ստեղծել վերջինից ճյուղավորումը (fork), որն անվանեցին Inkscape։ Այդ ժամանակ գոյություն ուներ Լինուքս ՕՀ–ում աշխատող ևս երկու վեկտորային խմբագրիչ , Sodipodi և SKetch (վերջինս անվանափոխվեց Skencil), սակայն իրանց զարգացումը ժամանակի հետ կանգնեց։ Inkscape 0.91 տարբերակում ավելացվեց բազում նոր հնարավորություններ և վերացվեց ավելի քան 700 սխալ, որոնք թույլ էր տրվել 0.48 տարբերակում։ Փոփոխությունների շնորհիվ Inkscape-ը դարձավ ավելի պատրաստ առօրյա կիրառման համար։ Inkscape-ը փաստացի դարձավ իր ոլորտի ամենատարածված ազատ խմբագրիչը։

## Հնարավորություններ
### Փաստաթղթերի անհատական ֆորմատ
* Հիմնված SVG v1.1 տարբերակի վրա, որը պարունակում է մի շարք ընդլայնումներ (ֆունկցիոնալությունն ավելացնելու համար)։
* Inkscape-ում SVG-ն կարելի է արտահանել Plain SVG ձևաչափով։
* Փաստաթղթերը հնարավոր է պահպանել և բացել սեղմված վիճակում՝ օգտագործելով gzip սեղմիչի ալգորիթմը։
* SVG խմբերի օգտագործում որպես շերտեր։

### Փաստաթղթերի ֆորմատների աջակցում
* Մուտք․ SVG, SVGZ, CGM, EMF, DXF, EPS, PostScript, PDF, AI (9.0 և ավելի բարձր), CorelDRAW, Dia, Sketch, PNG, TIFF, JPEG, XPM, GIF, BMP, WMF, WPG, GGR, ANI, ICO, CUR, PCX, PNM, RAS, TGA, WBMP, XBM, XPM, ANI.
* Ելք․ PNG, SVG, EPS, PostScript, PDF 1.4, Dia, AI, Sketch, POV-Ray, LaTeX, OpenDocument Draw, GPL, EMF, POV, DXF։

Inkscape-ը կարող է խմբագրել և պահպանել ամբողջ PDF փաստաթղթի ընդամենը մեկ էջ։

## Համագործակցումն այլ նախագծերի հետ
Inkscape-ի մշակողները հաճախ են շփվում GIMP և Scribus թիմերի հետ և բազմիցս հանդիպում են Libre Graphics Meeting ամենամյա կոնֆերանսին։ Inkscape-ի օգտագործողները և մշակողները հանդիսանում են Open Clip Art Library վեկտորային պատկերների ազատ գրադարանի զգալի մասի հեղինակներ։ Բացի այդ, ծրագիրն ակտիվորեն օգտագործում են Open Street Map նախագծի մասնակիցները։

## Թերություններ
* համակարգային ռեսուրսների ահռելի մեծ պահանջը և դրանց դանդաղ կիրառումը,
* ներմուծման մի շարք ֆիլտերի բացը
* SWF արտածելու հնարավորության բացակայություն
* գրաֆիկական մի քանի ծրագրերի ֆորմատներ արտածելու բացակայություն (Adobe, CorelDraw)։

## Ծանոթագրություններ

## Արտաքին հղումներ
* Learn Inkscape

Կատեգորիա:C++-ով գրված ազատ ծրագրային ապահովումներ
Կատեգորիա:GNU GPL արտոնագրով ծրագրային ապահովումներ
Կատեգորիա:PDF խմբագրիչներ
Կատեգորիա:Ազատ գրաֆիկական խմբագրիչներ
Կատեգորիա:Ազատ վեկտորային գրաֆիկական խմբագրիչներ
Կատեգորիա:Լինուքսի ծրագրային ապահովում
Կատեգորիա:Վինդոուզի ծրագրային ապահովում
Միքայելյան վիրաբուժության ինստիտուտ

**Միքայելյան վիրաբուժության ինստիտուտ**, կլինիկական, գիտահետազոտական և կրթական գործունեություն իրականացնող խոշորագույն կենտրոն Երևանում։ Հիմնադրվել է 1974 թվականին։

## Պատմություն
Ինստիտուտը հիմնադրվել է 1974 թվականի հոկտեմբերին ԽՍՀՄ առողջապահության նախարարության հրամանով։ 1974 թվականին ինստիտուտի տնօրեն է նշանակվել պրոֆեսոր Ալեքսանդր Միքայելյանը, ով մեծ ներդրում է ունեցել Հայաստանում սրտավիրաբուժության ստեղծման և զարգացման գործում։ 1992 թվականի հոկտեմբերից ինստիտուտը ղեկավարել է պրոֆեսոր Համլետ Թամազյանը, ով 2001 թվականի ապրիլին ընտրվել է վերաձևավորված Միքայելյան վիրաբուժության ինստիտուտ ՓԲԸ խորհրդի նախագահ և պաշտոնավարել մինչև 2011թ։ 2001-2015թթ ընկերության տնօրեն է եղել Արթուր Թամազյանը։ Իսկ 2015-2018թթ «Միքայելյան վիրաբուժության ինստիտուտ» ՓԲԸ-ի տնօրեն է աշխատել Արմեն Ռոբերտի Հարությունյանն, ով այնուհետև նշանակվել է զարգացման գծով տնօրեն և շարունակում է իր աշխատանքը որպես լապարասկոպիկ և ընդհանուր վիրաբուժության բաժանմունքի վարիչ: 2018թ «Միքայելյան վիրաբուժական ինստիտուտ» ՓԲԸ բաժնեմասերի հսկիչ փաթեթը գնել է ԵՊԲՀ-ն, հիվանդանոցի գլխավոր տնօրեն է նշանակվել Էդուարդ Սարգսի Բարսեղյանը։ Կարճ ժամանակում հիվանդանոցում լայնածավալ ծրագրեր են իրականացվել՝ զարգացնելով կլինիկական, գիտական և կրթական գործունեությունը։

Վիրաբուժության ինստիտուտն ունի 23 կլինիկական ստորաբաժանում, հագեցած է ժամանակակից սարքավորումներով, աշխատում է 24/7 գրաֆիկով։ 

Ինստիտուտում տեղակայված է ԵՊԲՀ 24 ամբիոն, 100-ից ավելի ուսումնական սենյակներ եւ լսարաններ, ավելի քան 10 սենյակ կլինիկական օրդինատորների համար, 122 տեղանոց հանրակացարան, ժամանակակից սիմուլացիոն-թրեյնինգ կենտրոն, OSCE (Objective Structural Clinical Exams - Օբյեկտիվ կառուցվածքային կլինիկական քննության) քննական կենտրոն։ Այստեղ ուսանում են կլինիկական օրդինատորները, ասպիրանտները, ինչպես նաև իրականացվում է ավագ և միջին բուժանձնակազմի վերապատրաստում (ստաժավորում), կոնֆերանսներ, գիտական լսումներ։ Հիվանդանոցի բժիշկներից 120-ը դասավանդում են Երևանի պետական բժշկական համալսարանի ամբիոններում։

Ինստիտուտը համագործակցում է միջազգային մի շարք կազմակերպությունների և արտասահմանյան առաջատար կլինիկաների հետ։

## Ծանոթագրություններ

## Արտաքին հղումներ
* Ինստիտուտի պաշտոնական կայք

Կատեգորիա:Գիտությունը Հայաստանում
Կատեգորիա:Հայաստանի առողջապահություն
Կատեգորիա:Հայաստանի գիտահետազոտական ինստիտուտներ
Վրանդուկ

**Վրադուկ** (), գյուղ Բոսնիա և Հերցեգովինայի սահմանադրական և իրավական տարածք հանդիսացող Սերբական Հանրապետությունում։ Վարչականորեն մտնում է Զենիցայի շրջանի կազմի մեջ։

Ըստ 2013 թվականի մարդահամարի տվյալների՝ գյուղի բնակչությունը կազմում է 463 մարդ։ Այն գտնվում է շրջկենտրոն Զենիցայից 12 կմ հեռավորության վրա՝ Բոսնա գետի ձախ ափին։

Գյուղի տարածքով անցնում է 1530 մետր երկարություն ունեցող Շամաց-Սարաևո երկաթգիծը։

## Անվանում
Վրանդուկ քաղաքի անվանումը ծագել է սերբախորվաթերեն «վրատա» բառից, որը թարգմանաբար նշանակում է *«դարպասներ»*։ Հնում կոչվել է Վրատնիկ, որից էլ առաջացել է բնակավայրի ներկայիս անվանումը։

## Պատմություն
Բնակավայրի մասին առաջին հիշատակումներն եղել է 1410 թվականի մարտի 23-ին՝ Հունգարիայի թագավորի թողած գրառման մեջ, որտեղ նա նշում է, որ գրավել է ժամանակակից Խորվաթիայի մաս կազմող Դուբրովնիկ քաղաքը։

Վրանդուկը միջնադարյան ժամանակահատվածում եղել է արքունի քաղաք։ Թոմաս թագավորն ապրել է Վրանդուկում 1446-1449 թվականներին։ 1447 թվականին այստեղ կառուցվում է կաթոլիկ եկեղեցի։

Թուրքերի կողմից Բալկանյան թերակղզու գրավման ընթացքում Վրադնուկը 1463 թվականին աանցել է Օսմանյան կայսրության տիրապետության տակ։ Մինչև 1887 թվականը այստեղ կենտրոնացված է եղել ռազմական կայազոր։

Օսմանյան ժամանակահատվածում բնակավայրի տարածքում կառուցվել է նաև մզկիթ, որը կրում է սուլթան Մեհմեդ II-ի անունը։

## Բնակչություն

## Ծանոթագրություններ

Կատեգորիա:Բոսնիա և Հերցեգովինայի գյուղեր
Շիբենիկի տաճար

**Շիբենիկի սուրբ Հակոբի տաճար** (), կաթոլիկ տաճար Խորվաթիայի Շիբենիկ քաղաքում։ Մտնում է Խորվաթիայի կաթոլիկ եկեղեցու Շիբենիկի եպիսկոպոսության կազմի մեջ։ Այն խորվաթական 7 տաճարներից մեկն է, որը կրում է «փոքր բազիլիկա» պատվավոր կոչումը։ Տաճարը միջնադարյան դալմաթիական ճարտարապետության գլուխգործոցներից է, որի վրա աշխատել են Յուրայ Դալմաթացին և Նիկոլա Ֆլորենտացին։ 2000 թվականին ներառվել է ՅՈՒՆԵՍԿՕ-ի համաշխարհային ժառանգության ցանկում։

## Պատմություն
thumb|left|Տաճարի արձանները
thumb|left|Գլխավոր մուտքը
Շիբենիկի տաճարի կառուցման մտահղացումը ի հայտ է եկել 1298 թվականին, երբ Շիբենիկը ստացել է քաղաքի կարգավիճակ և դարձել եպիսկոպոսության կենտրոն։ 1412 թվականին դալմաթական ամբողջ ափը անցել է Վենետիկի հանրապետության իշխանության ներքո, ինչը նպաստեց մերձափնյա քաղաքների զարգացմանը և ճարտարապետական կառույցների կառուցմանը։ Տաճարի կառուցումը սկսվել է 1431 թվականին՝ հին վանքի տեղում։ Տաճարը կառուցվել է նեոգոթական ոճով՝ իր վրա կրելով վենետիկյան ճարտարապետության ազդեցությունը։

1441 թվականին քաղաքային խորհուրդը հանձնարարեց Յուրայ Դալմաթացուն շարունակել տաճարի շինարարական աշխատանքները։ Հատուկ շինարարության համար Դալմաթացին ստեղծեց քարե սալիկների շարման հատուկ մեխանիզմ, որը հնարավորություն էր տալիս նրան տաճարի Նավերը և աբսիդները կառուցել քարից՝ չօգտագործելով աղյուս կամ փայտե գերան։ Տաճարի զարդարման համար վարպետը ստեղծել է 74 արձան, որոնք պատկերում են Դալմաթացու ժամանակակիցներին։ Դալմաթացին տաճարի շինարարության վրա աշխատել է մինչ իր մահը՝ 1475 թվականը, չհասցնելով ավարտել տաճարի գմբեթի շինարարությունը։

Տաճարի գմբեթը վնասվել է սերբ գրոհայինների հարվածների արդյունքում 1991 թվականի սեպտեմբերին, երբ ընթանում էր Խորվաթական պատերազմը։ Վնասը ամբողջովին փոխհատուցվել և վերականգնվել է վերակառուցման գործընթացի ժամանակ։

Կատեգորիա:Խորվաթիայի տաճարներ
Կատեգորիա:Խորվաթիայի տեսարժան վայրեր
Բան Ելաչիչի հրապարակ

**Բան Յոսիպ Ելաչիչի հրապարակ** (), կարճ՝ *Բան Ելաչիչի հրապարակ* (), *Ելաչիչի հրապարակ* (); տեղի բնակիչների կողմից անվանվում է նաև ՝ *Ելաչիչ Պլաց* () կամ ուղղակի *Հրապարակ* (); նախկին անվանումը՝ *Հանրապետության հրապարակ* () և *Հարմիցա* ()), Զագրեբի կենտրոնական հրապարակը։ Կրում է կոմս Յոսիպ Ելաչիչի անունը, ով 1848- 1859 թվականներին եղել է Խորվաթիայի իշխանը։

Հրապարակը գտնվում է Զագրեբի պատմական շրջաններ Գրադեցայից և Կապտոլայից հարավ։ Այն գտնվում է Դոլաց շուկայից հարավ, Իլիցա փողոցից արևմուտք, Պավել Ռադիչի փողոցից՝ հյուսիս- արևմուտք, Սպլավնիցայից և Հարմիցայից հյուսիս, Բակաչևայից՝ հյուսիս- արևելք, Նիկոլե Յուրիշիչայի փողոցից՝ արևելք, Պրաշկայից ՝ հարավ- արևելք։ Համարվում է Դոնի Գրադե հետիոտնային տարածքի կենտրոնը։

Բան Ելաչիչի հրապարակը Զագրեբի բնակչության հանդիպումների հիմնական վայրն է։ Ամբողջովին նախատեսված է հետիոտների համար։ Ավտոմեքենաների մուտքը արգելված է, սակայն հրապարակով անցնում են Զագրեբի տրամվայի մի շարք գծեր։ Ցերեկը հրապարակով են անցնում № 1, 6, 11, 12, 13, 14 և 17, իսկ գիշերը՝ № 31, 32 և 34 համարի տրամվայները։

Հրապարակի մի շարք տներ ունեն հին պատշգամբներ, որոնք վերանորոգման կարիք ունեն։ Սա շահավետ է որոշ ընկերությունների համար, որոնք օգտագործում են շինարարական ցանցեր՝ տեղադրելու գովազդային պոստերներ։

Հրապարակի հարավարևմտյան մասում գտնվում է Նեբոդերը՝ Զագրեբի առաջին բարձրահարկ շենքը, որը կառուցվել է 1959 թվականին։ Դեպի արևելք գտնվում է Մանդուշեվաց շատրվանը։ Էլ ավելի արևելք Խորվաթիայի ամենախոշոր Զագրեբի բանկն է։ 

## Ֆոտոպատկերասրահ


Jelačić square00429.JPG|Հրապարակը Պրաշկա փողոցից
TrgJelacic.jpg|Հրապարակը Իլիցա փողոցից
TrgbanaJelacica.JPG|Հրապարակը Սպլավիցա փողոցից
Zagreb - Ban Jelačić Square.JPG|Հրապարակը Լյուդեվիտ Գայի փողոցից
Radićeva street, Zagreb, Croatia.jpg|Պավել Ռադիչի փողոցը հրապարակից
Manduševac1.jpg|Մանդուշեվաց շատրվանը



## Ծանոթագրություններ

Կատեգորիա:Զագրեբ
Գենա Դիմիտրովա

**Գենա Դիմիտրովա** (, ), բուլղարացի օպերային սոպրանո։

Գենան սկսել է երգել դեռևս երեխա հասակում։ Նրա առաջին ուսուցիչն եղել է Իվան Գենկովը, որն էլ Գենայի համար կանխատեսել է պայծառ ապագա։

## Կենսագրություն
Գենա Դիմիտրովան ծնվել է 1941 թվականի մայիսի 6-ին Բուլղարիայում գտնվող Բեգլեժ փոքրիկ գյուղում։ Մասնագիտացված երաժշտությամբ սկսել է զբաղվել գիմնազիայում։ 1959 թվականին ընդունվել է Բուլղարիայի պետական կոնսերվատորիա, որն էլ ավարտել է 1964 թվականին։

Կոնսերվատորիայի ընդունելության քննությունների ժամանակ հեղինակել է «Հե՛յ, Բալկաններ՝ իմ հայրենիք» երգը, որից հետո անմիջապես ընդունվել է ուսումնական հաստատություն։ Այս տարիներին Գենան զուգահեռ աշխատել է նաև կոնսերվատորիայում, որպես աման լվացող և դա է պատճառը, որ իր հարուստ համակուրսեցիները հաճախ ծիծաղում էին իր վրա։

Գենայի երգի ուսուցչուհին՝ Լիլիանա Ժաբլենսկան ասել է. *«Այսօր դուք ծիծաղում եք, իսկ նա լվանում է ճաշասենյակը։ Ամենայն հավանականությամբ դուք ևս մի օր ստիպված կլինեք լվանալ այն»*։

Գենան երաժշտության բնագավառում խոշոր վերելք ունեցավ Բուլղարիայի օպերային դպրոցում։ Այս շրջանում Գենան համագործակցել է դասական երաժշտության ասպարեզի մի շարք հսկաների հետ, այդ թվում հայազգի Գեղամ Գրիգորյանի։

Երկարաժամկետ իր կարիերայի ընթացքում Գենա անց է կացրել բազմաթիվ վերապատրաստումներ։ 1964-1966 թվականներին վերապատրաստվել է Բուլղարիայի կոնսերվատորիայում, 1966 թվականին՝ Իտալիայի Միլան քաղաքի «Լա Սկալա» դրամատիկական երաժշտական քոլեջում։

Որպես միջազգային հայտնիություն՝ Գենան վարպետության դասեր է անցկացրել Եվրոպայի մի շարք քաղաքների կոնսերվատորիաներում։ Ուսումնառության նպատակով եղել է Աթենքում, Հռոմում, Բուդապեշտում, Սոֆիայում, Բելգրադում և մի շարք այլ քաղաքներում։ Իր երաժշտական կարիերայի ընթացքում Գենան ունեցել է բազմաթիվ համերգներ։ Նրա նշանավոր աշակերտներն են Ելենա Բարիմովան և Բայեր Դաշնիմը։

Մահացել է 2005 թվականին Միլանում՝ քաղցկեղի համախտանիշով։

## Ծանոթագրություններ

Կատեգորիա:20-րդ դարի օպերային երգչուհիներ
Կատեգորիա:Բուլղարացի երգչուհիներ
Կատեգորիա:Բուլղարացի սոպրանոներ
Կատեգորիա:Բուլղարացի օպերային երգիչներ
Կատեգորիա:Քաղցկեղից մահացածներ
Ջոնաթան Ջեքսոն

**Ջոնաթան Սթիվենս Ջեքսոն** (, ), ամերիկյան դերասան։

## Կյանքը և գործունեությունը
Ծնվել է ԱՄՆ-ի Ֆլորիդա նահանգի Օռլանդո քաղաքում, սակայն մեծացել է Վաշինգտոնում։ Ծնվել է 7 օրվա ադվենտիստների ընտանիքում։ Երբ Ջեքսոնն ինը տարեկան էր, ծնողները դուրս են եկել այդ կազմակերպությունից։ 2012 թվականին իր ընտանիքի հետ միասին կրոնափոխվում է և դառնում ուղղափառ։

1993 թվականին Ջեքսոնն ստացավ Լակի Սպենսերի դերը «Գլխավոր հիվանդանոց» հեռուստասերիալում, որտեղ խաղաց մինչև 1999 թվականը։ Նա սերիալներում իր կատարած դերերի համար է 1995 թվականին, 1998 թվականին և 1999 թվականին արժանացել է «Էմմի» մրցանակի։ 2009 թվականին վերադառնալով շոու շահեց ևս երկու «Էմմի» (2011 թ. և 2012 թ.):

Ջեքսոնը նկարահանվել է մի քանի ֆիլմերում, որոնցից են «Կորած ճամբարը», «Օվկիանոսի հատակին», «Ծայրին», «Անքնություն», «Անմահները», «Կեղտոտ պարեր 2։ Հավանային գիշերներ» և «Ճահիճ» ֆիլմերը։ 2004 թվականի ֆիլմերից մեկում իր դերի համար ստացել է «Սատուրն» մրցանակը։ Բացի այդ, նա հայտնվեց «Ծառերից մեկի բլուրը» և «Տերմինատոր։ Պայքար ապագայի համար» սերիալներում, իսկ 2012 թվականին ստացավ Էյվերի Բարլկիի մշտական դերը «Նեշվիլլ» սերիալում։

Ամուսնացել է Լիզա Վալտագգիոյի հետ։

## Ֆիլմագրություն
* 1993—1999, 2009—2011 — Գլխավոր հիվանդանոցը/General Hospital
* 1994 — Կորած ճամբարը/Camp Nowhere
* 1999 — Օվկիանոսի հատակին/The Deep End of the Ocean
*  2000 — Մանուշակագույն ամպի թակարդում/Trapped in a Purple Haze
*  2001 — Կմախքները պահարանի մեջ/Skeletons in the Closet
*  2001 — Ծայրին/On the Edge
*  2002 — Անքնություն/Insomnia
*  2002 — Անմահները/Tuck Everlasting
*  2004 — Կեղտոտ պարեր 2։ Հավանային գիշերներ/Dirty Dancing: Havana Nights
*  2004 — Վերևից դեպի լողավազան/Riding the Bullet
*  2005 — Ճահիճ/Venom
*  2006 — Փոքր բիզնես «Սպանություն» անվանումով/A Little Thing Called Murder
*  2008 — Ծառերից մեկի բլուրը/One Tree Hill
*  2008— 2009 — Տերմինատոր։ Պայքար ապագայի համար/Terminator: The Sarah Connor Chronicles
*  2010 — Խորտակում/Kalamity
*  2012 — 2016 — Նեշվիլլ/Nashville

## Ծանոթագրություններ

## Արտաքին հղումներ
* 
* Պաշտոնական կայքը

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի երաժիշտներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:«Էմմի» մրցանակի դափնեկիրներ
Ռազմական աշխարհագրություն

thumb|550px
**Ռազմական աշխարհագրություն**, հասարակական աշխարհագրության ենթահամակարգի բաղադրիչներից։ Հետազոտության առարկան հնարավոր ռազմական գործողությունների թատերաբեմերն են, որոնք կարող են լինել տարբեր մեծության ու ռազմական նշանակության, դրանց ռազմաքաղաքական, ռազմատնտեսական, ֆիզիկա-աշխարհագրական, ժողովրդագրական պայմանները, անհրաժեշտ պառույցներն ու սարքավորումները, նրանց տեղաբաշխումը և դրանց ազդեցությունը պատերազմական գործողությունների նախապատրաստան և վարման վրա։

Ռազմական աշխարհագրությունն ավելի հաճախ դիտարկվում է որպես ռազմական գիտությունների համակարգի բաղադրիչ։ Որոտը սերտորեն կապված է ռազմական գործի, աշխարհագրության, ռազմական քարտեզագրության, տեղագրության, գեոդեզիայի և գեոինֆորմացիոն համակարգերի հետ։

## Տես նաև
* Ռազմական գիտություն
* Ռազմական պատմություն

## Ծանոթագրություններ

## Արտաքին հղումներ
* Ռազմական աշխարհագրության բացատրությունը dic.academic.ru կայքում

Կատեգորիա:Հասարակական աշխարհագրություն
Կատեգորիա:Ռազմական աշխարհագրություն
Կատեգորիա:Ռազմագիտություն
Կատեգորիա:Քաղաքական աշխարհագրություն
Ագոստինա Սեգատորին «Տամբուրին» սրճարանում (նկար)

**«Ագոստինա Սեգատորին «Տամբուրին» սրճարանում»** (), հոլանդացի նկարիչ պոստիմպրեսիոնիզմի և Էքսպրեսիոնիզմի կարկառուն ներկայացուցիչ Վինսենթ վան Գոգի կտավներից։ Կտավը ստեղծվել է 1887 թվականին՝ Փարիզում։ Այսօր այս ստեղծագործությունը պահպանվում և ցուցադրվում է Ամստերդամի Վան Գոգի թանգարանում։

## Պատմություն
«Ագոստինա Սեգատորին «Տամբուրին» սրճարանում» կտավի մասին կարելի է եզրակացնել, որ արդեն հմուտ նկարիչ դարձած Վան Գոգի գունապնակը առավել պայծառ է դարձել ու հաջողություններ է արձանագրել։ Նկարը ստեղծվել է 1887 թվականին, երբ Վան Գոգը գտնվում էր Ֆրանսիայում։ «Տամբուրին» սրճարան Կլիշի բուլվարում էր գտնվում։ Եվ նկարին նայելով, դժվար չէր եզրակացնելը, որ հենց այդ սրճարանում է վրձնել կտավը։ Վինսենթ վան Գոգը հաճախակի էր այստեղ գալիս ռեալիստ նկարիչ Ֆեռնան Կորմոնի (1845-1924) հետ այս սրճարանը, որպեսզի գումար վաստակի նկարելով։

## Նկարագիր
«Ագոստինա Սեգատորին «Տամբուրին» սրճարանում» կտավում նկարիչը նկարել է «Տամբուրին» սրճարանի տիրուհուն՝ Ագոստինա Սեգատորին։ Դատելով կնոջ տարօրինակ գլխարկից, կարելի է եզրակացնել, որ Ագոստինան ծնունդով Նեապոլից է։ Վերջինս նկարչի հետ սիրային կապի մեջ էր գտնվում։ Նկարի կենտրոնում նստած է Ագոստինան՝ սրճարանի սեղանի դիմաց։ Նրա գլուխն ու հայացքը մի փոքր հակված են դեպի ձախ։ Սեղանին Վան Գոգը վրձնել է գարեջրի լցված բաժակ և մոխրաման։ Ագոստինան կտավում ծխում է. ծխախոտը բռնել է ձախ ձեռքով ու թախծում է։ Կողքին երկու աթոռներ կան՝ առանց թիկնակների, որոնք բնորոշ էին այդ ժամանակի սրճարաններին։ Աթոռներից մեկին դրված է փակ վիճակում գտնվող հովանոց։

## «Տամբուրին» սրճարան
Վան Գոգը շատ ու շատ հաճախ էր այցելում Ագոստինա Սեգատորի սրճարանը, որը գտնվում էր Փարիզում։ Միշտ նկարիչը որպես ուղեկից իր հետ տանում էր նաև Էդուարդ Մանեին, Ժան Բատիստ Կամիլ Կորոյին և այլ ընկերների։ Նեապոլիտանական ծագմամբ Ագոստինան վաստակում էր՝ աշխատելով որպես մոդել։ Գումար տնտեսելով վերջինս բաց արեց «Տամբուրին» սրճարանը, որն իր բնույթով իտալական թեմատիկայով էր կառուցված։ Այն բացվեց 1885 թվականին և միանգամից շատ նկարիչների սիրելի վայրը դարձավ։ Վան Գոգը սիրահարվեց Ագոստինային, որն իրենից մեծ էր 12 տարով։ Ի դեպ, հենց այս սրճարանում էլ Վան Գոգը ցուցադրեց իր ամենասիրելի ճապոնական գրաֆիկայի ստեղծագործությունները։

մինի|աջից|Վան Գոգի թանգարանի ավագ գիտաշխատող Լուի վան Տիբորգը խոսում է նկարի մասին

## Ծանոթագրություններ

## Գրականություն
* 
* D. M. Field: Van Gogh. Chartwell Books, Inc., 2006. ISBN 0-7858-2011-6.
* Derek Fell: Van Gogh’s Women. Vincent’s Love Affairs and Journey Into Madness. Wyd. I. New York: Carroll & Graf Publishers, 2004. ISBN 0-7867-1655-X.
* Ingo F. Walther, Peter Glücksam (tłum.): Van Gogh Basic Art Album. Taschen Gmbh, 2001. ISBN 3-8228-1128-9.
* 
* 
* 
* 
* 
* 
* 
* 

## Արտաքին հղումներ
* Obraz na stronie Muzeum Vincenta van Gogha 

Կատեգորիա:1887 նկարներ
Կատեգորիա:Կանանց դիմապատկերներ
Կատեգորիա:Վան Գոգի թանգարանի նկարներ
Կատեգորիա:Վինսենթ վան Գոգի նկարներ
Մշակույթի աշխարհագրություն

**Մշակույթի աշխարհագրություն**, հասարակական աշխարհագրության ենթահամակարգի բաղադրիչներից։ Չնայած այժմ նրա՝ իբրև գիտության ինքնուրույն ճյուղի գոյությունը կասկածի տակ չի առնվում, սակայն դեռևս չկա միասնական կարծիք նրա սահմանների և կոնկրետ խնդիրների մասին։ Մշակույթի աշխարհագրությունը համարվում է սահմանային գիտական ճյուղ մշակութաբանության և աշխարհագրության միջև։ Հստակ տրված չէ գիտական այս ճյուղի հետազոտության կոնկրետ օբյեկտի և բովանդակության հարցը։

Մշակույթի աշխարհագրությունը մշակույթի և նրա բաղադրիչների տարածքային տարբերակման և տարածքային կազմակերպման, փոխադարձ կապերի և միջավայրի հետ հոխազդեցությունների մասին գիտություն է։

## Ներքին կառուցվածք
Մշակույթի աշխարհագրությունն ունի երկու բաղադրիչ՝ կոմպոնետնային, որի հիմքում ընկած է գործունեության բնագավառը և ռեգիոնալ, որի հիմքում պետությունների, տարածաշրջանների, մշակութային և քաղաքակրթական տարածքային միավորներն են։

Կոմպոնենտային ճյուղի առավել հարուստ ենթաճյուղերից է կրոնի աշխարհագրությունը, որի հետազոտության օբյեկտը կրոնն է, իսկ առարկան՝ դրա տարածական տեղաբաշխումը, տեղական առանձնահատկությունները, կապը էթնիկական, բնական, տնտեսական, սոցիալական պայմանների հետ։

## Տես նաև
* Աշխարհագրական դետերմինիզմ
* Մշակույթ

## Ծանոթագրություններ

## Արտաքին հղումներ
* ՔԱՂԱՔԱԿՐԹՈւԹՅՈւՆՆԵՐԻ ԱՇԽԱՐՀԱԳՐՈւԹՅՈւՆ 

Կատեգորիա:Հասարակական աշխարհագրություն
Կատեգորիա:Մշակութաբանություն
Բոսնիա և Հերցեգովինայի պետական սահման

**Բոսնիա և Հերցեգովինայի պետական սահմաններ**, միջազգայնորեն ամրագրված գիծ և այդ գծով անցնող ուղղաձիգ հարթություն, որը սահմանում է Բոսնիա և Հերցեգովինայի պետական տարածքը (ցամաք, ջուր, ընդերք և օդային տարածություն)։ Սահմանից ներս ընկած տարածքի ղեկավարումը բաժին է ընկած Բոսնիա և Հերցեգովինայի Հանրապետությանը։

Բոսնիա և Հերցեգովինայի ժամանակակից տարածքը ձևավորվել է 1399-ից 1945 թվականներն ընկած ժամանակահատվածում։

## Սահմաններ
Բոսնիա և Հերցեգովինայի սահմանային ընդհանուր երկարությունը կազմում է 1551 կմ։ Դրանից 905 կմ-ը ցամաքային սահման է, 625 կմ-ի դեպքում սահման է հանդիսանում գետը։ Ծովային սահմանագծի ընդհանուր երկարությունը կազմում է 21 կմ։

Բոսնիա և Հերցեգովինան ունի 83 սահմանային անցակետեր (2015 թվականի տվյալներով)։ Բոսնիա Հերցեգովինայի սահմանային անցակետերում կան չորս միջազգային օդանավակայաններ և երեք գետային նավահանգիստներ։

Բոսնիա և Հերցեգովինան հյուսիսից սահմանակցում է Խորվաթիային (50 կմ), հյուսիս-արևելքում՝ Սերբիային (16 կմ), իսկ հարավում՝ Չեռնոգորիային (10 կմ)։

Ցամաքային է միայն Չեռնոգորիայի հետ սահմանը։

## Տես նաև
* Բոսնիա և Հերցեգովինայի վարչական բաժանում
* Բոսնիա և Հերցեգովինա

## Ծանոթագրություններ

Կատեգորիա:Բոսնիա և Հերցեգովինայի աշխարհագրություն
Արարատից Սիոն

**«Արարատից Սիոն»** (), հայ ռեժիսոր Էդգար Բաղդասարյանի և Վէմ մեդիա արվեստներ (Vem Media Arts) ստուդիայի նկարահանած ֆիլմը, որը ներկայացնում է հայ ժողովրդի դերն ու ներդրումը մարդկության պատմության մեջ, քրիստոնեության առաքելության և Սուրբ հողի վրա հայերի ներկայության մասին։

## Ֆիլմի մասին
«Արարատից Սիոն» ֆիլմը նկարահանել է ռեժիսոր Էդգար Բաղդասարյանը ըստ քահանա Մեսրոպ Արամյանի սցենարի, ով նաև ֆիլմի պրոդյուսերն է։ ֆիլմի հովանավորներից են «ՎիվաՍել-ՄՏՍ» ընկերության գլխավոր տնօրեն Ռալֆ Յիրիկյանը և Flagship Ventures ընկերության տնօրեն Նուբար Աֆեյանը։ Նկարահանման աշխատանքներն ավարտվել են 2009 թվականի սեպտեմբերի 22-ին։ Ֆիլմի սյուժեում և պատմության մեջ ներառված են ասորական, հունական, եգիպտական և այլ աղբյուրներ։

Ֆիլմի պրեմիերան կայացել է Երևանում 2010 թվականի մայիսի 5-ին։ 2010 թվականին ֆիլմը ներկայացվել է Ոսկե ծիրան կինոփառատոնի Վավերագրական ֆիլմերի մրցույթ ծրագրում։

## Սյուժե
Ֆիլմը պատմում է Սուրբ Երկրի ժառանգության մեջ հայերի հոգևոր ներկայության մասին։ Պատմական վայրիվերումներում, ահռելի զոհողությունների ու մաքառումների գնով, հայերը շարունակաբար ներկա են Սուրբ Երկրի կյանքում քրիստոնեությունը պետական կրոն հռչակումից ի վեր։ Ֆիլմում օգտագործված պատմական տվյալների մեծ մասը հայ պատմագրության մեջ պահպանված չէ, և հայ ինքնության կարևորագույն վկայությունները ցուցադրվում են առաջին անգամ։

Ֆիլմի հերոսը հայ ուխտավորն է, ով անցել է մահվան մեծ հավանականություն ունեցող ճանապարհներով և իրեն կոչել «մահտեսի»՝ «մահը տեսնող»։ 18-րդ դարի Երուսաղեմի պատմիչ Հանա եպիսկոպոսը խորհուրդ է տալիս հայ ուխտավորներին այս կենաց և մահու ճամփան բռնելուց առաջ խոստովանել մեղքերը քահանային և կտակ գրել, որովհետև վերադառնալու հավանականությունը մեծ չի եղել։ Այս մեծագույն հոգևոր սխրանքի և զոհաբերության շնորհիվ հայերն այսօր աշխարհի կենտրոնում են և քրիստոնեական գլխավոր սրբավայրերի հիմնական իրավատերերից են։

## Նկարահանող անձնակազմ
* Սցենարի հեղինակ և պրոդյուսեր՝ Տեր Մեսրոպ քահանա Արամյան
* Ռեժիսոր՝ Էդգար Բաղդասարյան
* Պատմող՝ Էյդան Քուին
* Գլխավոր օպերատոր՝ Ռուբեն Գասպարյան
* Օպերատորներ
** Մկրտիչ Բարոյան (Իսրայել, Եգիպտոս)
** Վազգեն Մուրադյան (Իսրայել)
** Արթուր Ղարայան (Արարատ լեռ)
* Երաժշտության հեղինակ՝ Արա Թորոսյան
* Մոնտաժ` Արտակ Դոխոլյանի
* Թարգմանություններ՝ (կարդում է) Դեբրա Սփերլինգ
* Հայերեն տեքստ՝ Արա Դեղտրիկյան

## Մրցանակներ
* «Եվրոպական լավագույն վավերագրական ֆիլմ», Swansea Bay կինոփառատոն, Միացյալ թագավորություն
* Globians World and Culture Documentary գերմանական կինոփառատոնի ֆիլմերի ընտրացանկ
* Մոսկվայի «Վավերագրական ֆիլմեր» անվանացանկի աշխարհում ճանաչման արժանացած ժապավեն
* Ֆիլմի հեղինակները՝ ռեժիսոր Էդգար Բաղդասարյանը և սցենարիստ ու պրոդյուսեր Մեսրոպ Արամյանը պարգևատրվել են "Մեսրոպ Մաշտոց" շքանշանով (2010, Արցախի Հանրապետություն)

## Ծանոթագրություններ

## Արտաքին հղումներ
* Պաշտոնական կայք
* Դիտել Արարատից Սիոն ֆիլմը

Կատեգորիա:2009 ֆիլմեր
Կատեգորիա:Անգլերեն ֆիլմեր
Կատեգորիա:Թուրքական ֆիլմեր
Կատեգորիա:Հայկական ֆիլմեր
Քոլին Դոնել

**Քոլին Դոնել** (, ), ամերիկացի դերասան, ով հայտնի է Թոմի Մերլինի դերով The CW-ի «Նետ» հեռուստասերիալում, Սքոթի Լոքհարթ դերով Showtime-ի «Սիրահարները» հեռուստասերիալում և Բժիշկ Քոնոր Ռոդսի դերով NBC-ի «Չիկագոյի բժիշկները» հեռուստասերիալում։

## Վաղ կյանք և կրթություն
Դոնելը ծնվել է Միսսուրի նահանգի Սենթ Լուիս քաղաքում։ Եղել է կրտսերը երեք եղբայրների մեջ։ Նա ունի իռլանդական և ֆրանսիական ծագում։ Նա նվագել է կիթառ և հաճախել է երգի դասերի 17 տարեկան հասակում։ Դոնելը ավարտել է Ինդիանայի համալսարանը 2005 թվականին։

## Կարիերա
Դոնելը շրջագայել է երկրով այնպիսի մյուզիքլների համար, ինչպիսիք են «Մամա Միան» և «Չարը»։ Իր առաջին բեմական դերը նա կատարել է «Ջերսիի տղաները» մյուզիքլում։ Նա նաև խաղացել է «Հանդիպիր ինձ Սենթ Լուիսում», «Խելագարություն», «Ինչ էլ, որ պատահի» և այլ մյուզիքլներում։ Իր առաջին հեռուստատեսային դերը եղել է Մայք Ռեսքինի դերը «Պան Էմ» հեռուստասերիալում 2011 թվականին։ Այս դեբյուտը 2012 թվականին թույլ տվեց նրան ստանալ դեր «Նետ» հեռուստասերիալում, մարմնավորելով Թոմի Մերլինին։

2015 թվականին Դոնելը ստանում է հիմնական դերերից մեկը NBC հեռուստաալիքի «Չիկագոյի բժիշկները» հեռուստասերիալում։

## Ֆիլմագրություն

## Ծանոթագրություններ

## Արտաքին հղումներ
* Քոլին Դոնելը Internet Movie Database կայքէջում։
* Քոլին Դոնելը Թվիթթեր կայքէջում

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի երգիչներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացիներ իռլանդական սերմամբ
Կատեգորիա:Ինդիանայի համալսարանի շրջանավարտներ
Ռոբի Քին

**Ռոբի Քին** (, , Դուբլին, Իռլանդիա), իռլանդացի ֆուտբոլային մարզիչ և նախկին ֆուտբոլիստ։ Խաղացել է երկրորդ հարձակվողի և հարձակվողական ոճի կիսապաշտպանի դիրքերում։ Հանդես է եկել Իռլանդիայի ֆուտբոլի ազգային հավաքականում, ընդ որում, եղել է թիմի ավագը 2006 թվականի մարտից մինչև 2016 թվականի օգոստոսը։

Քինն իր պրոֆեսիոնալ կարիերան սկսել է «Վուլվերհեմպտոն Ուոնդերերս» ակումբում՝ 17 տարեկան հասակում իր նորամուտի խաղում դառնալով դուբլի հեղինակ։ Հաջորդ մրցաշրջանում ն դարձավ «գայլերի» լավագույն ռմբարկուն և գոլ խփեց իր երկրի ազգային հավաքականում։ Ռոբին Իռլանդիայի հավաքականում անցկացրել է 146 խաղ, որոնցում խփել է 68 գոլ։

## Պատանի տարիներ
Քինը ծնվել է 1980 թվականի հուլիսի 8-ին Իռլանդիայի մայրաքաղաք Դուբլինի հարավում։ Նրա ծնողները Ռոբերտ և Աննա Քիններն են։ Նա իր ֆուտբոլային կարիերան սկսել է Դուբլինի տեղական թիմում 1997 թվականին նա տեղափոխվում է Անգլիա՝ պայմանագիր ստորագրելով «Վուլվերհեմպտոն Ուոնդերերսի» հետ։

## Ակումբային կարիերա
### [[Տոտտենհեմ Հոտսպուր]]
2002 թվականին «Տոտտենհեմ Հոտսպուրի» գլխավոր մարզիչ Գլեն Հոդլը պայմանագիր ստորագրեց Ռոբի Քինի հետ։ «Տոտտենհեմի» իր առաջին խաղում լոնդոնյան ակումբը 3-2 հաշվով հաղթեց «Վեստ Հեմ Յունայթեդին»։ «Տոտտենհեմում» Քինն առաջին գոլը խփեց «Բլեքբեռն Ռովերսի» դարպասին (2-1)։ Այդ մրցաշրջանում իռլանդացին 13 գոլ խփեց, այդ թվում հեթ-տրիկը «Էվերթոնի» դարպասին։

### [[Լիվերպուլ ՖԱ|Լիվերպուլ]]
2008 թվականի հուլիսի 28-ին Քինը տեղափոխվեց «Լիվերպուլ» և չորս տարվա պայմանագիր ստորագրեց մերսիսայդյան ակումբի հետ։ Գործարքի արժեքը կազմեց 20,3 մլն ֆունտ՝ ևս 2 մլն բոնուսների տեսքով։ Քինը ստացավ 7 համարի մարզաշապիկը, որը նրանից առաջ հագել էին ակումբի լեգենդներ Քևին Կիգանը և Քենի Դալգլիշը։

## Ծանոթագրություններ

## Արտաքին հղումներ
* Ռոբի Քինը ՄԼՍ-ի պաշտոնական կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Աստոն Վիլլայի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Իռլանդացի ֆուտբոլիստներ
Կատեգորիա:Իռլանդիայի հավաքականի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լիդս Յունայթեդի ֆուտբոլիստներ
Կատեգորիա:Լիվերպուլի ֆուտբոլիստներ
Կատեգորիա:Լոս Անջելես Գալաքսիի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սելտիկի ֆուտբոլիստներ
Կատեգորիա:Վուլվերհեմպտոն Ուոնդերերսի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Տոտտենհեմ Հոտսպուրի ֆուտբոլիստներ
Ամանդա ՄքՖարլենդ

**Ամանդա Ռիդ ՄքՖարլենդ** (, ), ամերիկացի միսիոներուհի։ Առաջին կին միսիոներուհին է, ով եղել է ԱՄՆ Ալյասկա նահանգում։

## Կենսագրություն
Ամանդա ՄքՖարլենդը ծնվել է 1837 թվականին Վիրջինիա նահանգի Բրուկ շրջանում։ Սովորել է Սթուբենվիլի իգական սեմինարիայում։ 1857 թվականին ամուսնացել է պրեսբիտերեկան հոգևորական Դեյվիդ ՄքՖարլենդի հետ։ 1862-1866 թվականներին Դեյվիդը ղեկավարել է Իլինոյս նահանգի Մաթուն քաղաքի իգական սեմինարիան, 1867 թվականին միսիոներական առաքելություն իրականացնելու համար տեղափոխվել է Սանտա Ֆե։ Այստեղ Ամանդա ՄքՖարլենդը մեքսիկացի երեխաների համար կազմակերպել և ղեկավարել է միսիոներական դպրոց։ 1873 թվականին զույգը տեղափոխվել է Կալիֆոռնիա և Սան Դիեգոյում հիմնադրել ակադեմիա։ 1875 թվականին նրանք միսիոներական առաքելություն են իրականացրել նե- պերսե ժողովրդի համար։

1876 թվականին՝ ամուսնու մահից հետո, Ամանդան անցել է Պրեսբիտերական եկեղեցու ընտանեկան խորհրդի ներքո և տեղափոխվել Օրեգոն նահանգի Պորտլենդ քաղաք։ 1877 թվականին ղեկավարել է Ալյասկայի Վրանգել շրջանի դպրոցը։ Այստեղ տեղական բնակչության համար նա հանդես է եկել որպես հոգևորական, բժիշկ, իրավաբան։ Բախվելով դժվարությունների, հուսահատությունների՝ քրիստոնեական հասարակության ստեղծման համար բացել է դպրոցներ և ձևավորել եկեղեցիներ։ Ամանդային խնդրել են նախագահելու հայրենի սահմանադրական կոնվենցիան, ղեկավարները երկար ճանապարհ են անցել գալու և մտնելու այն դպրոց, որտեղ «այս կինը սիրում է իրենց ժողովրդին», և խնդրել են ուսուցիչներ ուղարկել իրենց ցեղերի համար։ Ամանդա ՄքՖարլենդի ջանքերով հիմնադրվել է Ալյասկայի իգական «ՄքՖարլենդ տուն» ուսումնական դպրոցը։

## Ծանոթագրություններ

## Մատենագիտություն
* 
* 
* 

Կատեգորիա:Ամերիկացի միսիոներներ
Դրյու Մակինթայեր

**Էնդրյու Մակլին (Դրյու) Գալոուեյ IV** (, ծնվ.՝ ), շոտլանդացի պրոֆեսիոնալ ըմբշամարտիկ (ռեստլեր)։ Ներկա պահին հանդես է գալիս «WWE» կազմակերպության «Raw» ենթահամակարգում՝ **Դրյու Մակինթայեր** (*Drew McIntyre*) ռինգային անվամբ։ Տևական ելույթներ է ունեցել նաև «Total Nonstop Action Wrestling» (TNA), «Insane Championship Wrestling», «Evolve Wrestling», «Pro Wrestling Guerrilla», «WhatCulture Pro Wrestling» և մի շարք այլ անկախ առաջնություններում։

Ծնվել է Շոտլանդիայի Էր քաղաքում։ Հաճախել է Փրեսթվիքի ակադեմիան, այնուհետև ավարտել Գլազգոյի Կալեդոնյան համալսարանը՝ քրեագիտության բակալավրի աստիճանով։

Մարզական կարիերայի ընթացքում նվաճել է բազմաթիվ չեմպիոնական տիտղոսներ։ «WWE»-ում ելույթներ ունենալու տարիներին մեկական անգամ նվաճել է, NXT, WWE թիմային և WWE միջմայրցամաքային չեմպիոնական տիտղոսները, ինչպես նաև երկու անգամ ճանաչվել «Florida Championship Wrestling» (FCW) կրտսեր առաջնության թիմային վարկածով և մեկ անգամ՝ ծանրքաշային կարգի չեմպիոն։ Հանդիսանում է ներկայիս WWE չեմպիոն։ Բացի այդ 2 անգամ ճանաչվել է ICW, և 1 անգամ՝ TNA աշխարհի ծանրքաշային չեմպիոն։

## Ծանոթագրություններ

## Արտաքին հղումներ
* Էջը WWE.com կայքում
* Էջը IMDb կայքում

Կատեգորիա:Կեղծանուններ
Կատեգորիա:Շոտլանդացի մարզիկներ
Կատեգորիա:Շոտլանդացի պրոֆեսիոնալ ըմբշամարտիկներ
Աբիդոսյան հիերոգլիֆներ

400px|մինի|Աբիդոսյան հիերոգլիֆներ
**Աբիդոսյան հիերոգլիֆներ**, հիերոգլիֆներ, որոնք հայտնաբերվել են հին եգիպտական Աբիդոս քաղաքում` Օսիրիսի տաճարում։ Դրանք պատկերում են ուղղաթիռ, սուզանավ, դիրիժաբլ և թռչող սարք։

## Ընդհանուր տեղեկություններ
Աբիդոսյան հիերոգլիֆներ հասկացությունը կիրառվում է ռելիեֆի համար, որ հայտնաբերվել է 19-րդ դարում Աբիդոսի` Օսիրիսին նվիրված տաճարի փակ սրահի հենասյուներից մեկի վրա։

Լայն հասարակության ուշադրությունը սևեռվել է գտածոյին 1997 թվականին, երբ չբացահայտված թռչող օբյեկտներով հետաքրքրվող դոկտոր Ռուտ Հովերը () հիերոգլիֆների լուսանկարները հրապարակել է համացանցում` դրանք ներկայացնելով որպես ժամանակակից տեխնիկական օբյեկտների պատկերներ։ Հնէակոնտակտի կողմնակիցները լուսանկարներն ընդունել են որպես իրենց գաղափարների փաստարկ։ Գիտական հասարակությունը, ընդհակառակը, կասկածամտորեն է ընդունել աբիդոսյան լուսանկարները` մեկնաբանելով դրանք որպես դիցաբանական պատկերներ։

## Ստեղծման պատմություն
Աբիդոսյան հիերոգլիֆները գտնվում են մի տաճարում, որի հիմնական մասը կառուցվել է 19-րդ դինաստիայի Սետի I փարավոնի օրոք։ Դրանք արվել են ավազաքարից երկարավուն արխիտրավի աջ կողմում, որը գտնվում է գլխավոր մուտքի առաջին սրահում։

Սրահի առանձնահատկությունն այն է, որ նրա կառուցումը ավարտվել և վերջնական տեսքն է ստացել Սետի I փարավոնի որդու` Ռամզես II-ի օրոք, ընդ որում օգտագործվել են տարրեր, որոնք պատրաստվել էին դեռևս Սետի I փարավոնի օրոք։ Ասպես` տեղադրվել են արխիտրավներ գրություններով, որոնցում հիշատակվում են Սետի I փարավոնի անունն ու կոչումները։

## Հետազոտության արդյունքներ
Աբիդոսյան հիերոգլիֆների հետազոտությունը ցույց է տվել, որ դրանք կրկնագիր պալիմփսեստ են, այսինքն` շինարարությունն ավարտած փարավոնի` Ռամզես II-ի անունն ու տիտղոսները առանձին շերտով ավելացվել են նրա հոր մասին եղած հիշատակումներին, ով սկսել էր շինարարությունը։ Հազարամյակներ անց կրկնածեփը մասամբ թափվել է` գրությունները անիմաստ բովանդակության վերածելով և 20-րդ դարի մեքենաների տպավորություն թողնելով։

## Ծանոթագրություններ

## Արտաքին հղումներ
* Թեմփլի տաճարների համայնապատկերը` 360° պտույտով 
* Աբիդոսյան հիերոգլիֆներ։ Հոդված թերթից

Կատեգորիա:Եգիպտական գիր